**ТЕХНИЧЕСКА СПЕЦИФИКАЦИЯ**

Организиране и провеждане на обучения по проект **BG05SFOP001-2.006-0028** „**Провеждане на специализирани обучения за увеличаване на специализираните знания, подобряване на уменията и повишаване на експертния капацитет на служителите в Изпълнителна агенция по околна среда (ИАОС)“.**

1. **ПРЕДМЕТ НА ПРОЦЕДУРАТА** – Организиране и провеждане на обучения по проект **BG05SFOP001-2.006-0028** „**Провеждане на специализирани обучения за увеличаване на специализираните знания, подобряване на уменията и повишаване на експертния капацитет на служителите в Изпълнителна агенция по околна среда (ИАОС)“** по Оперативна програма „Добро управление“.
2. **КРАТКО ОПИСАНИЕ НА ПРОЕКТА** – Повишаването на професионалната компетентност на служителите от **Изпълнителна агенция по околна среда (ИАОС)“** и подобряване качеството на тяхната работа е от съществено значение за дейността на Агенцията. Основната цел на проектното предложение е да се подобрят специализираните знания и умения на служителите чрез провеждане на специализирани обучения за придобиване на специфични умения. Проектът предвижда провеждане на 9 обучения за общо 133 служители от специализираната администрация на ИАОС, които ще преминат едно или повече обучения. Специализираните обучения, които ще се реализират чрез проекта, ще допринесат за по-ефективно и ефикасно изпълнение на служебните ангажименти на служителите. Обученията са в областта на лабораторно- аналитичната дейност, информационните технологии, специализирана статистика, публичност и комуникации.
3. **ОПИСАНИЕ НА ПОРЪЧКАТА**

Oбособена позиция 1: „Специализирано обучение за служителите на Главна дирекция „Лабораторно-аналитична дейност“ (ГД ЛАД), Отдел „Лаборатории за радиационни измервания“ (ЛРИ) и РЛ - Бургас, Варна, Враца, Монтана, Плевен, Пловдив и Ст. Загора в тематично направление (ТН) **Извършване на гама-спектрометричен анализ**

**Цел на поръчката** – Специализирано обучение по тази обособена позиция има за цел да повиши знанията, да подобри уменията и да повиши експертния капацитет на служителите от лабораториите на ИАОС – ЦЛ София и Регионални лаборатории (РЛ) при извършване на гама-спектрометрични анализи.

Обучението ще се проведе както следва:

|  |  |  |  |
| --- | --- | --- | --- |
| **Тематично направление** | **Минимален обхват на обучението** | **Брой обучаеми** | **Продължителност** |
| Извършване на гама-спектрометричен анализ | Обучението трябва да включва теоретични и практически занимания по минимум следните теми:  I.**Canberra Гама спектрометрични системи -**   1. Обща топология на системата 2. Органи за управление 3. Многоканални усилватели 4. Детектори 5. Базов Софтуерен пакет Genie-2000    1. Дефиниране на вход    2. Общ вид на системата и възможности на екрана    3. Източник на данни    4. Набор и запис на спектър курсор, маркери, ROI    5. CAM формат на файлове    6. Създаване на сертификат на калибровъчен източник    7. Извършване на калибровка по енергии    8. Извършване на калибровка по ефективност (емпирична с източник) 6. **Gamma Annalists S501** 7. Анализиращи модули 8. Peak Locate Module 9. Peak Area Module 10. Efficiency Correction 11. Nuclide Identification 12. Parent-Daughter Correction 13. Detection Limits MDA 14. Отчети 15. **LabSOCS** -Програмно обезпечение за изчисляване на ефективността за обекти със сложни форми     1. Характеризация на детектора     2. Математически модел     3. Шаблони     4. Избор на шаблон и дефиниране на геометрия на обекта     5. Библиотека с материали     6. Генериране на калибровка за дефинираната геометрия 16. **Гама-спектрометрична система с полупроводников HPGe детектор**     1. S505 QA Software     2. Практически упражнения | 10, от които: ЦЛ София-2 служителя;  РЛ Бургас -1 служител;  РЛ Варна – 1 служител;  РЛ Враца – 2 служителя;  РЛ Монтана – 1 служител;  РЛ Плевен – 1 служител;  РЛ Пловдив – 1 служител;  РЛ Стара Загора – 1 служител | 4 дни |

**Прогнозна стойност** на поръчката - **40 800.00** (четиридесет хиляди и осемстотин) **лева с ДДС.**

Срокът за изпълнение на услугата, възложена по обществената поръчка е до 6 месеца, считано от датата сключване на договора.

Място на провеждане:

* Тематично направление (ТН) **Извършване на гама-спектрометричен анализ** – в **гр. София**, Изпълнителна агенция по околна среда, Главна дирекция „Лабораторно аналитична дейност“, отдел „Лаборатория за радиационни измервания.

Форма на обучение – Присъствена.

Документ доказващ завършеното обучение – сертификат.

**Провеждане на обученията**

* Изпълнителят изготвя график за провеждане на обученията, който се предоставя с приемо-предавателен протокол за одобрение на ръководителя на проекта. Графикът задължително съдържа информация за вида на обучението, мястото на провеждане и разпределение на темите по дни и часове и преподавател. При изготвяне на графика Изпълнителят следва да планира последователно провеждане на обученията по тематичните направления.
* Промени в графика се правят по писмено предложение на всяка една от страните, най-късно до 2 дни преди плануваната и одобрена дата. Предложението и съответно одобрението се извършва от упълномощените от Възложителя и Изпълнителя лица.
* Изпълнителят провежда теоретичните обученията, в зала оборудвана както следва: по един компютър на всяко отделно работното място, мултимедиен проектор, лаптоп с връзка към мултимедийната уредба и интернет, екран за прожектиране (с подходящ размер и видимост според големината на залата), флипчарт, техническа поддръжка на апаратурата или в зала на ИАОС, като осигурява необходимите хардуерни и софтуерни ресурси, а практическите – в съответната лаборатория;
* Изпълнителят предоставя учебни материали, по един комплект за всеки обучаем и един за досието на проекта. Материалите може да са на хартия или електронен носител и качени в споделено пространство с осигурен достъп на всеки един от обучаемите;
* Изпълнителят осигурява по две кафе паузи за всеки от учебните дни (преди и след обяд), включващи: кафе, чай, безалкохолни напитки, дребни сладки и соленки; минерална вода в залата; обяд за всеки ден от обучението, включващ: салата, сандвич (2 вида), десерт и минерална вода.
* Изпълнителят осигурява на участниците, които не са от мястото на провеждане на обучението хотелско настаняване на база нощувка със закуска и вечеря, единично настаняване, в хотел с категория не по-ниска от 3\*. Хотелът трябва да в близост до мястото на провеждане на обучението.
* Изпълнителят осигурява на участниците, които не са от мястото на провеждане на обучението, средства за най-икономичен двупосочен транспорт.
* За успешно преминато обучение за всички обучения се приема това, при което обучаемият е присъствал на минимум 80 % от часовете и има издаден сертификат.
* При необходимост, Изпълнителят е длъжен да осигури заместващ лектор, който да отговаря на същите изисквания, като за това уведомява Възложителя писмено и представя същите документи, каквито се изискват за титуляра, в срок не по-късно от 2 дни преди началото на обучението.

**Отчитане на изпълнението**

Изпълнителят отчита изпълнението по договора, като представя:

* Присъствени списъци на участниците за всеки учебен ден, съдържащ подписи на обучаемите;
* Снимки за всеки един от обучителните дни;
* Заверени копия на издадените сертификати за всеки един обучаем, успешно преминал съответното обучение;
* Отчет от Изпълнителя за извършените дейности;
* Други относими документи, ако такива са приложими.

**Приемане на изпълнението на поръчката**

Приемането на окончателното изпълнение на поръчката ще бъде извършено с подписване на двустранен констативен протокол.

**Индикатори за изпълнение**

Приложени присъствени списъци от обученията, снимки, копия на получените сертификати, отчети за извършените дейности, приемо-предавателен протокол за одобряване на план-графика, констативни протоколи за приемане и одобряване на отчетите на Изпълнителя, разходооправдателни документи и др.

**Текущ контрол**

Ръководителят на проекта и членовете на екипа за организация и управление на проекта осъществяват текущ контрол по изпълнението на договора и дават задължителни указания.

**Мерки за информация и комуникация**

При изпълнение на възложената услуга и при отчитане на извършената работа, Изпълнителят задължително спазва изискванията за информация и комуникация съгласно Единния наръчния на бенефициента за прилагане на правилата за информация и комуникация 2014-2020 г.